pt es gl ca it es gl es gl gl es gl gl gl hu es pt en tr gl es gl en gl hu es pt en tr gl es gl gl gl hu es pt en tr es es pt gl hu es pt en tr es es pt gl hu es pt en tr gl es gl gl gl hu es pt en tr es es gl gl gl en hu es pt en tr es es gl gl hu es pt en tr gl es gl en gl gl hu es pt en tr es es gl en gl gl gl en hu es pt en tr gl fr gl gl it gl gl gl gl gl gl gl gl en gl
CURSOS – Página 7 – BLOG AULA D
Obradoiro para nen@s. Arquitecturas de cartón
Non é ningunha sorpresa que os nen@s fagan cabanas nas árbores, o que tal vez sí, é que os mesmos materias que poderían usar os nen@s, poidan ser obxecto da investigación arquitectónica real. Shigeru Ban é un arquitecto xaponés que investiga sobre a capacidade estructural e arquitectónica do cartón, crea habitáculos para emerxencias de diferentes tipos que poderían ser construidos por nen@s sen deixar de seres unha aportación á arquitectura…
O pasado mércores día 17 de xullo os nen@s adicaron a mañá a traballar có material preferido deste arquitecto, acompañados pola arquitecta e profesora de aula d Iria Sobrino.
Obradoiro para nen@s. Aves colgantes
O luns 15 de xullo paxaros imaxinarios de todas as formas e cores entraron voando acompañados pola deseñadora Susana Román ao través das fiestras de aula d para pousarse nas mentes dos máis cativos. Aguias reais, gaivotas prateadas, coloridos tucanos e algúns espécimes aínda por descubrir que cobraron a forma que lles deu o cartón pendurado por fíos, algún contrapeso de chumbo e moitas cores. Ao remate do obradoiro as aves colgantes migraron aos teitos  dos cuartos destes nen@s.
Obradoiro para nen@s. Símbolos e logotipos
23 julio, 201327 abril, 2014
Ao longo dos séculos, o símbolo serviu para identificar e representar diversas organizacións, movementos políticos e relixiosos, títulos nobiliarios, etc.
Hoxe en día símbolos, logotipos e logomarcas son un claro referente da imaxe de marca das empresas, e obxectivo habitual dos deseñadores gráficos.
Obradoiro para nen@s instrumentos/carrizo e asubío
22 julio, 201327 abril, 2014
Nesta clase do día 18 seguimos a facer con Manuel Barreiro Chao profesor de Aula d aparellos para estrebillar e facer música, desta volta fixemos un asubío, instrumento de vento, cunha bugalla ou carrabouxo ao que houbo que facerlle primeiro un burato, despois baleiralo, e para rematar pintámolo de cor. De seguido fixemos un  instrumento de percusión, o  carrizo, para o que empregamos un tubo de cana cortado á metade e fío ao que suxeitamos unha petela feita tamén da mesma cana que ao bater coa anterior fai un son como un estalo, arremedando ao paxaro chamado carrizo.
Obradoiro para nen@s- instrumentos/albuche
18 julio, 201327 abril, 2014
Nesta clase do día 12 fíxose, co profesor de Aula D Manuel Barreiro Chao, un Albuche, instrumento de percusión construído con tubos de cana de diferente e crecente lonxitude, unidos por un cordel que se pasa polos buratos feitos nos seus extremos e deixando unha separación entre eles, para seres refregados cun pao arriba e abaixo. O instrumento pendúrase do pescozo polo mesmo cordel que xungue as canas manténdose en tensión ao esterricalo coa man – a que non sostén o pao de refregar- polo lado oposto ao que se colga do pescozo.
Obradoiro para nen@s. Reciclamos o cartón do leite
18 julio, 201327 abril, 2014
É impermeable, resistente e de forma prismática. Pensado para conter leite ou zume, tamén  azucre e incluso arroz. É en definitiva un colector.
Aproveitando as súas propiedades, o xoves 11 de xullo no segundo obradoiro de cartón pedra e axudados polo profesor de aula d Pedro Román, transformámolo en xerro, xerra, colector para lápices, bolis etc.
Obradoiro para nen@s. Escenografía
17 julio, 201327 abril, 2014
O mércores 10 de xullo falamos de escenografía da man de Xerardo Pérez Medrano. Para empezar, un breve percorrido histórico polo teatro e as manifestacións teatrais, dende Grecia ata a actualidade. Logo analizamos exemplos de escenografías realistas e abstractas.
Para finalizar deseñamos e realizamos a escenografía para un teatro de títeres cuxo guión e personaxes xa estableceramos en obradoiros anteriores.
16 julio, 201327 abril, 2014
Para seguires coa realización de instrumentos na clase do día 09  fíxose un Mirlitón con Manuel Barreiro Chao, profesor de Aula d, , instrumento membranófono feito cun tubo de cana aberto polos cabos e que leva nun deles unha membrá de pel decebola, papel ou plástico finiño que se ata ao tubo cun fío, ao tempo faiselle un burato a poucos centímetros da mebrá por onde imos soprar como cantado. O son que sae resulta da vibración da membrá.
Obradoiro para nen@s. Caras pintadas
15 julio, 201327 abril, 2014
¡O luns 8 de xullo acudiron ao obradoiro de ne@s, da man de Susana Román Estrada, gatos, paxaros e ata unha vampiresa!.
Como son as orellas dun gato, o nariz e o rabo? , de que cor pode ser un paxaro, laranxa, azul, vermello…? Como son de longos os cabeiros dunha vampiresa, de que cor e a súa capa…? Os nosos nen@s agora sábeno moi ben tras seres caracterizados polos seus compañeir@s e fotografad@s no set onde posamos saltando, miañando, piando, voando e ata ensinando os perigosos dentes.
Obradoiro para nen@s. Títeres
12 julio, 201327 abril, 2014
Cantas clavículas temos? Se fose unha e non dúas, poderíamos subir un ombreiro sen baixar o outro? Cantos ósos teñen os brazos e as pernas? analicemos como se moven.
Tras darlles un repaso ás nosas articulacións xa podemos deseñar e construir as  marionetas  de fios, que en definitiva son esqueletes que logo poderemos vestir de seres o caso.
Este obradoiro dirixido polo profesor de aula d Pedro Román compleméntase cos de Experimentación Teatral e Escenografía para levar a cabo un espectáculo de títeres pensado polos nen@s.
1 2 3 4 5 6 7 8 9
actividades alumnos audiovisual Aula D aulad banda deseñada Bolsa de estudos cerámica CIDE concurso conferencia coworking cultura cursos monográficos DAG deseño de interiores deseño editorial deseño gráfico deseño industrial diseño gráfico DOA editorial entrevista escultura ex-alumnos expos exposiciones exposición expresión fotografía gráfico ilustración land art mobiliario modelado 3d Obradoiro para nen@s premio premios processing proxecto revista tipografía visitas vivendas Xornadas de Creación Transversal
Copyright © 2022 BLOG AULA DTema de SiteOrigin